לבנית בינונית

לבנית בינונית (שם מדעי: Ardea intermedia) היא מין של אנפה קטנה החיה בעולם הישן, באפריקה, דרום אירופה, הודו, דרום-מזרח אסיה ואוסטרליה. בעבר היא הייתה שייכת לסוג לבנית ובהמשך שויכה למין יחיד בסוגו. כיום היא שייכת לסוג אנפה יחד עם הלבנית הגדולה.

בישראל נצפתה פעם בודדת בנובמבר 2004.

תיאור
זוהי לבנית באורך 56-72 ס"מ, מוטת כנפיה מגיעות ל-105-115 ס"מ ומשקלה ל-400 גרם בממוצע.

הבדלים מהלבניות האחרות
כפי ששמה מרמז, מבחינת גודלה היא ממוקמת בין הלבנית הגדולה ללבנית הקטנה. בדומה ללבנית גדולה, מקורה צהוב, אך ראשה עגלגל יותר לעומתה. בנוסף, העור החשוף בבסיס המקור נעצר מתחת לעין, בעוד אצל הלבנית הגדולה הוא נמשך עד מאחורי העין.

התנהגות
היא מצויה סביב ביצות, גדות נהרות, אגמים ומישורים פתוחים לחים ואף בקרבת החופים. היא משוטטת לאורך מקווי המים ואורבת לטרף כמו צפרדעים, דגים וחרקים אותם היא תופסת במקורה.

קישורים חיצוניים

הערות שוליים 

בעלי חיים שתוארו ב-1827
טקסונים שתוארו בידי יוהאן גאורג ווגלר
אנפתיים
ארץ ישראל: אנפתיים
האיים המלדיביים: עופות